CPN อีเกียสนใจพื้นที่ใกล้เวสเกตย์มองบวกแนะซื้อราคาพื้นฐาน 61 บ.
โบรกฯมองบวกประเด็นอีเกียสนใจพื้นที่ CPN ใกล้เวสเกตย์ บางใหญ่ แนะนำซื้อ ประเมินราคาพื้นฐานไว้ที่ 61.00 บาท ด้วยวิธีส่วนคิดลดกระแสเงินสดสุทธิ (DCF) ราคาปิดมีส่วนเพิ่มได้อีก 33% เราชอบปัจจัยพื้นฐาน CPN ที่แข็งแกร่ง ด้วยศูนย์การค้าที่ประสบความสำเร็จมากถึง 26 แห่ง ทีมผู้บริหารมีความสามารถสูง และมีแผนการขยายงานในอนาคตชัดเจน รวมทั้งอัตราการเติบโตของกำไรที่ดีอย่างต่อเนื่อง คาดการณ์กำไรสุทธิปี 58-59 เติบโต 18% และ 13% ตามลำดับ
18 มิ.ย. 2558

บล.ดีบีเอสฯ ระบุในบทวิเคราะห์วันนี้ (18 มิ.ย. 58) ว่า  อีเกียควงเซ็นทรัลเปิดสาขา 2 บางใหญ่ เปลี่ยนจากคู่แข่งเป็นคู่ค้า สนใจพื้นที่ เซ็นทรัล เวสต์เกทย์ บางใหญ่ ที่เตรียมเปิดบริการ ก.ค.นี้ สานกลยุทธ์ยึดทำเลทองรอบกรุงเทพฯ พร้อมเดินหน้าลงทุนควบคู่กับ อีเกีย รังสิตหวังรองรับดีมานด์ในอนาคต
ผลกระทบ: เป็นบวกกับ บริษัท เซ็นทรัลพัฒนา จำกัด (มหาชน) หรือ CPN  เท่าที่มีข้อมูลคือ บริษัทมีที่ดินผืนที่ติดกับโครงการ เซ็นทรัล เวสต์เกทย์ บางใหญ่ จำนวนประมาณ 98 ไร่ ซึ่งเป็นการเช่าระยะยาว (Long Term Lease) โดยทางอีเกียได้เริ่มมาเจรจาและให้ความสนใจพื้นที่ดังกล่าว แต่เร็วไปที่จะสรุปว่าดีลนี้จะเกิดขึ้นแน่ๆ แต่มีโอกาสสูง และหากเกิดอาจมีได้หลายทางเลือก เช่น CPN ให้อีเกียเช่าต่อ หรือ CPN คืนการเช่าไป และให้อีเกียไปซื้อที่ดินจากเจ้าของเดิม เป็นต้น แต่สรุปคือดีลนี้น่าจะทำให้ CPN มีโอกาสแสวงหากำไรได้นั่นเอง เดิมทีอีเกียเคยให้ความสนใจจะทำธุรกิจกับ SF ซึ่งมีที่ดินบางใหญ่ประมาณ 40 ไร่ แต่ SF ไม่ได้สะสมที่ดินเพิ่ม จึงทำให้อีเกียไปให้ความสนใจ CPN แทน และข้อดีคืออยู่ใกล้กับโครงการ เซ็นทรัล เวสต์เกทย์ บางใหญ่
แนะนำซื้อ ประเมินราคาพื้นฐานไว้ที่ 61.00 บาท ด้วยวิธีส่วนคิดลดกระแสเงินสดสุทธิ (DCF) ราคาปิดมีส่วนเพิ่มได้อีก 33% เราชอบปัจจัยพื้นฐาน CPN ที่แข็งแกร่ง ด้วยศูนย์การค้าที่ประสบความสำเร็จมากถึง 26 แห่ง ทีมผู้บริหารมีความสามารถสูง และมีแผนการขยายงานในอนาคตชัดเจน รวมทั้งอัตราการเติบโตของกำไรที่ดีอย่างต่อเนื่อง คาดการณ์กำไรสุทธิปี 58-59 เติบโต 18% และ 13% ตามลำดับ
 